موتی پرکاش

موتی لعل پرکاش المعروف موتی پرکاش  (پیدائش: 15 مئی 1931ء - وفات: 4 اگست 2015ء) بھارت سے تعلق رکھنے والے سندھی زبان کے شاعر، سفرنامہ نگار، خاکہ نویس، ڈراما نگار، صحافی اور ناول نگار تھے۔ بھارتی ساہتیہ اکیڈمی کی جانب سے 1988ء  میں ساہتیہ اکیڈمی اعزاز برائے سندھی ادب دیا گیا۔

حالات زندگی 
موتی لعل پرکاش 15 مئی 1931ء کو دڑو، ٹھٹہ، بمبئی پریزیڈنسی میں پیدا ہوئے۔ان کے والد سکھرام داس پوسٹ ماسٹر تھے۔ انہوں ابتدائی تعلیم آبائی قصبہ دڑو سے حاصل کی۔ تقسیم ہند کے بعد بھارت منتقل ہو گئے۔ آرٹس اور ایجوکیشن میں گریجویشن کیا۔ ممبئی یونیورسٹی سندھی ادب میں پی ایچ ڈی کی کی سند حاصل کی۔ حصول تعلیم کے بعد درس و تدریس سے وابستہ ہو گئے۔ کے جے کھیلنانی ہائی اسکول بمبئی میں ملازمت اختیار کی جہاں وہ پرنسپل کے عہدے تک پہنچے۔ بعد میں دبئی چلے گیا جہاں انہوں نے انڈین ہائی اسکول دبئی کا انتظام سنبھالا۔ اس اسکول سے وہ ریکٹر کے عہدے سے سبکدوش ہوئے۔
1956ء سے 1977ء تک آل انڈیا ریڈیو سے وابستہ رہے۔ آل انڈیا ریڈیو میں 200 سے زائد ڈرامے پیش کیے۔ انڈین انسٹیٹیوٹ آف سندھولاجی ادیپور کے ڈائریکٹر بھی رہے۔ انہوں نے ادب ناول، افسانے، ڈرامے اور خاکے تحریر کیے۔ ایک سفرنامہ بھی لکھا۔ وہ ایک بہترین شاعر تھے۔ شاعری کی مختلف اصناف غزل، بیت، ہائیکو، نظم میں طبع آزمائی کی۔ بچوں کے لیے بھی نظمیں لکھیں۔  انہیں ان کے سفرنامے سبھ سندیام ساہ سین  پر 1988ء میں ساہتیہ اکیڈمی کی جانب سے   ساہتیہ اکیڈمی اعزاز برائے سندھی ادب سے نوازا گیا۔ 1989ء کو پروفیسر رام پنجوانی ادبی ایوارڈ، 2006ء میں سندھی اکیڈمی دہلی کی جانب سے لائف ٹائم اچیومنٹ ایوارڈ  اور 2008ء میں اتم ساہت ایوارڈ سے نوازا گیا۔

وفات
موتی پرکاش 4 اگست 2015ء  کو بمبئی، بھارت میں وفات پا گئے۔

حوالہ جات 

1931ء  کی پیدائشیں
2015ء  کی وفیات
ساہتیہ اکیڈمی اعزاز یافتگان برائے سندھی ادب
سندھی شخصیات
بھارت میں اموات
ممبئی کے مصنفین
ممبئی کے اسکالر
ضلع ٹھٹھہ کی شخصیات
بیسویں صدی کے بھارتی مرد مصنفین
بیسویں صدی کے ہندوستانی ناول نگار
سندھی مصنفین
بیسویں صدی کے بھارتی صحافی
بیسویں صدی کے بھارتی ڈراما نگار اور ڈراما نویس
بیسویں صدی کے بھارتی شعرا
ہندوستانی سفر نامہ نگار
ممبئی یونیورسٹی کے فضلا